కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
మెల్‌బోర్న్ పిచ్‌కి ఐసీసీ ‘యావరేజ్’ రేటింగ్..!
మెల్‌బోర్న్ టెస్టు‌లో మూడో రోజు నుంచి పిచ్ ‘అస్థిర బౌన్స్’ కారణంగా బ్యాటింగ్ కష్టమైపోయింది. బౌలర్లకి ఈ పిచ్‌ నుంచి అతిగా సహకారం లభించడంతో జస్‌ప్రీత్ బుమ్రా (6/33) చెలరేగిపోయాడు.
Samayam Telugu | Updated:
Jan 1, 2019, 11:39AM IST
మెల్‌బోర్న్ పిచ్‌కి ఐసీసీ ‘యావరేజ్’ రేటింగ్..!
భారత్, ఆస్ట్రేలియా మధ్య మెల్‌బోర్న్ వేదికగా జరిగిన మూడో టెస్టు మ్యాచ్ ఐదో రోజు ముగిసినా.. ఆ పిచ్‌కి అంతర్జాతీయ క్రికెట్ కౌన్సిల్ (ఐసీసీ) ‘యావరేజ్’ రేటింగ్ ఇచ్చింది. ఆదివారం ముగిసిన ఈ టెస్టు మ్యాచ్‌లో భారత్ జట్టు 137 పరుగుల తేడాతో గెలుపొందగా.. ఈరోజు ఆ పిచ్‌పై ఐసీసీ నివేదికని విడుదల చేసింది. ఇటీవల రెండో టెస్టు మ్యాచ్ జరిగిన పెర్త్‌ పిచ్‌కి కూడా ఐసీసీ యావరేజ్ రేటింగే ఇచ్చిన విషయం తెలిసిందే.
Visit Site
Recommended byColombia
మెల్‌బోర్న్ టెస్టులో తొలి రెండు రోజులు బ్యాటింగ్ చేసిన భారత్ జట్టు.. చతేశ్వర్ పుజారా (106: 319 బంతుల్లో 10x4), విరాట్ కోహ్లీ (82: 2014 బంతుల్లో 9x4) చెలరేగడంతో తొలి ఇన్నింగ్స్‌ను 443/7తో డిక్లేర్ చేసింది. అయితే.. మూడో రోజు నుంచి పిచ్ ‘అస్థిర బౌన్స్’ కారణంగా బ్యాటింగ్ కష్టమైపోయింది. బౌలర్లకి ఈ పిచ్‌ నుంచి అతిగా సహకారం లభించడంతో జస్‌ప్రీత్ బుమ్రా (6/33) చెలరేగిపోయాడు. దీంతో.. తొలి ఇన్నింగ్స్‌లో ఆస్ట్రేలియా 151 పరుగులకే కుప్పకూలగా.. భారత్‌కి 292 పరుగుల భారీ ఆధిక్యం లభించింది. అనంతరం రెండో ఇన్నింగ్స్‌ని భారత్ 106/8తో డిక్లేర్ చేయగా.. 399 పరుగుల లక్ష్య ఛేదనలో ఆస్ట్రేలియా 261 పరుగులకి ఆలౌటైంది. పిచ్‌ నుంచి అస్థిర బౌన్స్‌‌ని చూసిన మ్యాచ్ రిఫరీ ఆండీ పైక్రాఫ్ట్ ‘యావరేజ్‌’ రేటింగ్‌‌తో ఐసీసీకి నివేదిక సమర్పించాడు.
భారత్, ఆస్ట్రేలియా మధ్య గురువారం నుంచి సిడ్నీ వేదికగా నాలుగో టెస్టు మ్యాచ్ జరగనుండగా.. ఆ మ్యాచ్‌కి కూడా జింబాబ్వేకు చెందిన ఆండీ పైక్రాఫ్ట్ మ్యాచ్ రిఫరీ‌గా వ్యవహరించనున్నాడు. నాలుగు టెస్టుల ఈ సిరీస్‌లో భారత్ ఇప్పటికే 2-1తో ఆధిక్యంలో కొనసాగుతోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.